|  |
| --- |
| PATVIRTINTAŽiežmarių mokyklos-darželio „Vaikystės dvaras“ 2018 m. spalio 22 d. direktoriaus įsakymu Nr. IS – 161  |

**KAIŠIADORIŲ RAJONO MOKYKLŲ-DARŽELIŲ**

**MOKINIŲ SKAITOVŲ KONKURSO, SKIRTO**

**VIOLETOS PALČINSKAITĖS 75-OSIOMS GIMIMO METINĖMS PAMINĖTI,**

**NUOSTATAI**

1. **BENDROSIOS NUOSTATOS**

1. Kaišiadorių rajono Žiežmarių mokyklos-darželio ,,Vaikystės dvaras“ nuostatai reglamentuoja konkurso tikslus, dalyvius, organizavimo ir vertinimo tvarką.

2. Konkursą organizuoja Žiežmarių mokyklos-darželio ,,Vaikystės dvaras“ administracija ir mokytojos.

3. Konkursas skirtas Lietuvos poetės, dramaturgės, scenaristės, vertėjos Violetos Palčinskaitės 75-osioms gimimo metinėms paminėti.

4. Informacija apie konkursą skelbiama Žiežmarių mokyklos-darželio interneto svetainėje <http://vaikystesdvaras.lt/>

**II. KONKURSO TIKSLAS IR UŽDAVINIAI**

5.Konkurso tikslas – skatinti mokinius domėtis literatūra, plačiau susipažinti su poetės Violetos Palčinskaitės kūryba, padėti atsiskleisti talentingiems 1-4 klasių mokiniams poezijos mene.

6. Konkurso uždaviniai:

6.1. ugdyti moksleivių kūrybiškumą, originalumą, savarankiškumą;

6.2. ugdyti ir puoselėti meninio žodžio suvokimą;

6.3. siekti, kad vaikas patirtų tam tikrą dvasinį pakilimą, džiaugsmą;

6.4. lavinti estetinį skonį ir atmintį;

6.5. skatinti individualią improvizaciją, saviraišką;

6.6. tenkinti bendravimo poreikį;

6.7. skatinti domėjimąsi vaikiška poezija.

1. **KONKURSO SĄLYGOS**

7. Konkursas vyks Žiežmarių mokykloje-darželyje ,,Vaikystės dvaras“ 2018m. lapkričio 28d. 12 val.

8. Konkurso dalyviai:

8.1 Konkurse gali dalyvauti 1-4 klasių Kaišiadorių r. mokyklų-darželių mokiniai.

8.2 Dalyviai skirstomi į dvi amžiaus grupes: 1-2 kl. ir 3-4 kl.

8.3 Kiekvienas dalyvis deklamuoja po vieną Violetos Palčinskaitės kūrinį.

8.4 Dalyvaujanti įstaiga gali paruošti iki 8 skaitovų (po 2 kiekvienos 1 – 4 klasės atstovus).

**IV. KONKURSO VERTINIMAS, APDOVANOJIMAI**

9. Konkurso metu dalyvius vertins vertinimo komisija:

9.1. Žiežmarių kultūros centro direktorė Irena Taukinaitienė;

9.2. Kaišiadorių viešosios bibliotekos Žiežmarių filialo bibliotekininkė Arina Keturkaitė;

9.3. Kaišiadorių r. Žiežmarių mokyklos-darželio „Vaikystės dvaras“ direktorė Eglė Raudeliūnienė.

**10. Vertinimo kriterijai:**

10.1. skaitovo gebėjimas įtaigiu žodžiu, ir emocija veikti klausytojus;

10.2. skaitovo gebėjimas kalbėti garsiai, aiškiai, natūraliai;

10.3. skaitovo kalbos kultūros kokybė (tartis, kirčiavimas);

10.4. skaitovo sceninė laikysena (eisena, stovėsena, kūno plastika).

11. Konkurso dalyviai, laimėtojai bei juos paruošę mokytojai bus apdovanoti padėkos raštais.

**V. DALYVIŲ REGISTRACIJA**

12. Registruojantis būtina užpildyti dalyvio paraišką, kurioje nurodoma: skaitovo vardas, pavardė, klasė, įstaigos pavadinimas, skaitovą rengusio pedagogo vardas, pavardė.

13. Dalyvio paraiškas siųsti el.paštu adresu: ruta.asmeniene@vaikystesdvaras.lt (1 priedas) iki 2018 m. lapkričio 20 d. imtinai.

**VI. KONKURSO ORGANIZATORIAI**

14. Konkurso organizatorius–Kaišiadorių rajono Žiežmarių mokykla-darželis ,,Vaikystės dvaras“.

15. Organizacinė darbo grupė:

Eglė Raudeliūnienė – Žiežmarių mokyklos-darželio ,,Vaikystės dvaras“ direktorė

Aušra Šliužienė – pradinio ugdymo mokytoja, el.p. ausra.sliuziene@vaikystesdvaras.lt

Rūta Ašmenienė – pradinio ugdymo mokytoja, el.p. ruta.asmeniene@vaikystesdvaras.lt

**VII. BAIGIAMOSIOS NUOSTATOS**

16. Organizatoriai turi teisę keisti ir pildyti konkurso nuostatus (apie pakeitimus informuojant kiekvieną užsiregistravusią į konkursą įstaigą).

17. Jei kyla klausimų dėl Konkurso nuostatų ar organizavimo tvarkos, dalyviai gali kreiptis į konkurso organizatorius.

1 priedas

**PARAIŠKA**

**Įstaigos pavadinimas** .................................................................................................................

**El. paštas, telefonas** ...................................................................................................................

|  |  |  |  |  |
| --- | --- | --- | --- | --- |
| **Eil. Nr.** | **Skaitovo vardas, pavardė** | **Klasė** | **Eilėraščio pavadinimas** | **Pedagogo, parengusio skaitovą, vardas, pavardė** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |